સોનુદેના પોસ્ટમોર્ટમ મામલે પોલીસ અને કિન્નરો વચ્ચે ઘણા સમય સુધી રકઝક ચાલી હતી. છેવટે પોલીસ પોસ્ટમોર્ટમ કર્યા વગર સોનુદેની લાશને આપવા માટે તૈયાર થઇ ગઇ હતી. મણિનગર પોલીસે સોનુદેની લાશ આપવાના બદલામાં કિન્નર સમાજના આગેવાનો પાસે એક એફિડેવિટ લખાવી લીધું હતું. જેમાં સોનુદેના મોત મામલે કોઇ કાર્યવાહી કરવી નથી અને જવાબદારી સમાજની રહેશે તેવો ઉલ્લેખ કરવામાં આવ્યો હતો. સામાન્ય રીતે કોઇપણ વ્યકિતની હત્યા થાય કે પછી કોઇ આત્મહત્યા કરે અથવા તો અકસ્માતમાં મૃત્યુ થાય તેવા કેસમાં પોસ્ટમોર્ટમ કરાવવું ફરજિયાત બને છે.